Puebla
Ti Puebla (Panangibalikas nga Espaniol: [ˈpweBla] (dengngen)), opisial a ti Nawaya ken Naturay nga Estado ti Puebla (Espaniol: Estado Libre y Soberano de Puebla) ket maysa kadagiti 31 nga estado, a no mairaman ti Pederal a Distrito, ket mangbukel kadagiti 32 a Pederal nga Entidad ti Mehiko. Daytoy ket nabingbingay kadagiti 217 nga ili ken ti kapitoliona ket ti sudad ti Puebla.
Daytoy ket mabirukan idiay Daya-Tengnga a Mehiko. Daytoy ket beddengan babaen dagiti estado ti Veracruz iti amianan ken daya, ti Hidalgo, Estado ti Mehiko, Tlaxcala ken Morelos iti laud, ken ti Guerrero ken Oaxaca iti abagatan.
Dagiti taudan ti estado ket mabirukan iti siudad ti Puebla, a pinundar daytoy babaen dagiti Espaniol iti daytoy a ginget idi 1531 tapno maalada ti dalan a pagbaetan ti Siudad ti Mehiko ken ti puerto ti Veracruz.
Idi patingga ti maika-18 a siglo, ti lugar ket nagbalinen a probinsia ti kolonia nga addaan iti bukodna a gonbernador, nga agbalinton nga Estado ti Puebla, kalpasan ti Gubat ti Wayawaya ti Mehikano idi nasapa a maika-19 a siglo. Manipud iti dayta a panawen ti lugaren ket, naipangpangruna iti likmut ti kapitolio a siudad, ket nagtultuloy a dimmakkel ti ekonomiana, kaaduan babaen ti industria, urayno daytoy ket ket lugar idi dagiti nadumaduma a gubat, ti kadayegan ket ti Gubat ti Puebla. Ita nga aldaw, ti estado ket maysa kadagiti kaindustrialisaduan iti pagilian, ngem gapu ti kaaduan a panagrang-ayna ket naikonsentrado idiay Puebla ken dagiti dadduma a siudad, adu kadagiti lugarna iti away ket napanglaw, ken mangpilit kadagiti adu a pumanaw ken mapan idiay Siudad ti Mehiko ken Estados Unidos.
Dagiti nagibasaran[urnosen | urnosen ti taudan]
Dagiti akinruar a silpo[urnosen | urnosen ti taudan]
Dagiti midia a mainaig iti Puebla iti Wikimedia Commons
Pakaammo ti panagbiahe idiay Puebla manipud iti Wikivoyage (iti Ingles)
Heograpiko a datos a mainaig iti Puebla iti OpenStreetMap
- "Puebla, a state of Mexico". Encyclopædia Britannica (iti Ingles) (Maika-11 nga ed.). 1911.
- (iti Espaniol) Gobierno ti Estado ti Puebla
szl_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn